ไหมที่ร้อยบนใบหน้ามีกี่ชนิด มีสมบัติข้อดีข้อเสียต่างกันอย่างไร พอดีกำลังวางแผนจะไปทำค่ะ ขอบ คุณค่ะ
สวัสดีค่ะ ไหมที่นำมาใช้ร้อยผิวหนัง แบ่งออกเป็นไหมชนิดที่ละลายไม่ได้ ได้แก่1. ไหมพลาสติกpolypropyleneลักษณะเป็นก้างปลา ปัจจุบันไม่เป็นที่นิยมแล้ว เพราะเกิดผลข้างเคียงเยอะ เช่น การอักเสบบริเวณปมของไหม การพบเส้นไหมแทงออกมาบริเวณใบหน้า หรือการเกิดการหักของไหม2.ไหมทอง หรือGold Threadทำด้วยทองคำบริสุทธิ์99.99%ไหมทองจะช่วยกระตุ้นการสร้างคลอราเจนและผังพืดใต้ชั้นผิวได้ดีแต่การร้อยไหมทอง ก็มีข้อจำกัดคือ มีค่าใช้จ่ายค่อนข้างสูง และ หลังร้อยไหมแล้ว ต้องหลีกเลี่ยงการทำเลเซอร์บางตัว เพราะเลเซอร์บางตัวอาจทำให้ไหมทองขาดได้ และไม่เหมาะในผู้ที่แพ้โลหะ เพราะอาจทำให้เกิดอาการแพ้ได้ง่าย เมื่อเกิดการแพ้แล้ว อาจต้องรักษาโดยการผ่าตัดและหากต้องเข้าเครื่องสแกนเอ็มอาร์ไอ(MRI)จะไม่สามารถทำได้ เพราะตัวเส้นทองจะร้อน และสั่นสะเทือน อาจทำให้ผิวบริเวณที่ร้อยไหมเกิดการไหม้ และมีโอกาสที่ใบหน้าจะผิดรูปได้ไหมชนิดที่ละลายได้ ได้แก่1.ไหมPDO (polydioxanone)ไหมสามารถละลาย หายไปเอง ภายใน6-8เดือน แต่ช่วยกระชับผิว ได้2-3ปี ทำให้เกิดผลข้างเคียงน้อยไหมละลายเป็นไหมที่ใช้ในการเย็บ กล้ามเนื้อหัวใจ และหลอดเลือดดังนั้นโอกาสแพ้จึงน้อยมาก และจะเห็นผลหลังทำทันที่20 – 30%และเห็นผลเต็มที่ที่6 – 8สัปดาห์ ไหมชนิดนี้ยังแบ่งออกได้เป็น- ไหมชนิดไม่มีเงี่ยง(Non-Barbed Thread)หรือไหมเกลียวไหมชนิดนี้จะมีซิลิโคนกลมพันอยู่รอบเส้นไหม การร้อยไหมชนิดนี้จะถูกสอดในระนาบแนวความลึกของชั้นหนังแท้ มักต้องใช้จำนวนตั้งแต่20ถึงกว่าร้อยเส้นสอดเข้าไปในผิวหนัง-ไหมชนิดมีเงี่ยง(Barbed Thread)ลักษณะของไหมชนิดนี้จะมีเงี่ยงคล้ายตะขอตกปลาอยู่ตลอดเส้นการร้อยไหมจะสอดไหมในความลึกระดับชั้นไขมันใต้ผิวหนัง และเงี่ยงบนเส้นไหมจะใช้ในการพยุงชั้นไขมันและผิวหนังชั้นลึก จึงเกิดการยกกระชับเปลี่ยนรูปหน้าได้ชัดเจนทันทีการร้อยไหมชนิดมีเงี่ยงมักใช้จำนวนไหมเพียง2-10เส้น2.ไหมPGA (Polyglycolic Acid)หรือไหมกรวย ไหมชนิดนี้สามารถละลาย หายไปเอง ภายใน8-10เดือน วิธีการร้อยไหมจะคล้ายกับไหมชนิดมีเงี่ยง คือร้อยในชั้นไขมันและผิวหนังชั้นลึก โดยใช้ตัวโคนเป็นตัวพยุงผิวและชั้นไขมันแทน จึงทำให้ผิวหน้ากระชับได้รูปเห็นผลได้ชัดเจน มักใช้จำนวนเส้นไหม2-8เส้น ข้อเสียคือ ในคนไข้บางรายที่ผิวบาง อาจคลำลึกๆ อาจคลำเจอตัวไหมตรงส่วนที่เป็นโคนได้